CELEX: 32019R0456
Language: mt
Date: 2019-03-20 00:00:00
Title: Regolament ta' Implimentazzjoni tal-Kummissjoni (UE) 2019/456 tal-20 ta' Marzu 2019 li jawtorizza t-tibdil tal-ispeċifikazzjonijiet tal-ikel ġdid “iż-żejt taż-żerriegħa tal-kosbor mill-Coriandrum sativum” skont ir-Regolament (UE) 2015/2283 tal-Parlament Ewropew u tal-Kunsill, u li jemenda r-Regolament ta' Implimentazzjoni tal-Kummissjoni (UE) 2017/2470 (Test b'rilevanza għaż-ŻEE.)

21.3.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 79/13
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/456
         tal-20 ta' Marzu 2019
         li jawtorizza t-tibdil tal-ispeċifikazzjonijiet tal-ikel ġdid “iż-żejt taż-żerriegħa tal-kosbor mill-Coriandrum sativum” skont ir-Regolament (UE) 2015/2283 tal-Parlament Ewropew u tal-Kunsill, u li jemenda r-Regolament ta' Implimentazzjoni tal-Kummissjoni (UE) 2017/2470
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta' Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b'mod partikolari l-Artikolu 12 tiegħu,
         Billi:
         
                     (1)
                  
                  
                     Ir-Regolament (UE) 2015/2283 jipprevedi li l-ikel ġdid awtorizzat imniżżel fil-lista tal-Unjoni biss jista' jitqiegħed fis-suq fl-Unjoni.
                  
               
                     (2)
                  
                  
                     Bis-saħħa tal-Artikolu 8 tar-Regolament (UE) 2015/2283, ġie adottat ir-Regolament ta' Implimentazzjoni tal-Kummissjoni (UE) 2017/2470 (2) li jistabbilixxi lista tal-Unjoni ta' ikel ġdid awtorizzat.
                  
               
                     (3)
                  
                  
                     Skont l-Artikolu 12 tar-Regolament (UE) 2015/2283, il-Kummissjoni għandha tiddeċiedi dwar l-awtorizzazzjoni u t-tqegħid fis-suq tal-Unjoni ta' ikel ġdid u dwar l-aġġornament tal-lista tal-Unjoni.
                  
               
                     (4)
                  
                  
                     Id-Deċiżjoni ta' Implimentazzjoni tal-Kummissjoni 2014/155/UE (3) awtorizzat, skont ir-Regolament (KE) Nru 258/97 tal-Parlament Ewropew u tal-Kunsill (4), it-tqegħid fis-suq taż-żejt taż-żerriegħa tal-kosbor mill-Coriandrum sativum bħala ingredjent ġdid tal-ikel biex jintuża fis-supplimenti tal-ikel.
                  
               
                     (5)
                  
                  
                     Fis-17 ta' Mejju 2018, il-kumpanija Ovalie Innovation (“l-Applikant”) għamlet talba lill-Kummissjoni biex tibdel l-ispeċifikazzjonijiet taż-żejt taż-żerriegħa tal-kosbor mill-Coriandrum sativum fit-tifsira tal-Artikolu 10(1) tar-Regolament (UE) 2015/2283. L-applikant talab li titnaqqas il-firxa l-aktar baxxa tal-valur tas-saponifikazzjoni mill-186 mg KOH attwali għal 179 mg KOH/g.
                  
               
                     (6)
                  
                  
                     L-applikant qed jiġġustifika t-talba billi jindika li l-bidla hija meħtieġa sabiex titqies il-varjazzjoni fil-valuri ta' saponifikazzjoni matul il-proċess tal-produzzjoni taż-żejt taż-żerriegħa tal-kosbor matul l-ipproċessar ta' rfinar tiegħu għall-użu fis-supplimenti tal-ikel.
                  
               
                     (7)
                  
                  
                     Il-Kummissjoni tqis li mhijiex meħtieġa evalwazzjoni tas-sikurezza tal-applikazzjoni attwali mill-Awtorità Ewropea dwar is-Sigurtà fl-Ikel f'konformità mal-Artikolu 10(3) tar-Regolament (UE) 2015/2283 minħabba li t-tnaqqis propost fil-valuri ta' saponifikazzjoni taż-żejt taż-żerriegħa tal-kosbor huwa limitat, filwaqt li ż-żieda konkomitanti ta' materjal insaponifikabbli, li tista' titqies ta' rilevanza għas-sikurezza tal-ikel ġdid, baqgħet fil-limiti tal-valuri ta' limitu awtorizzati.
                  
               
                     (8)
                  
                  
                     Il-bidla proposta fil-valuri tas-saponifikazzjoni taż-żejt taż-żerriegħa tal-kosbor mill-Coriandrum sativum ma tbiddilx il-kunsiderazzjonijiet tas-sikurezza li appoġġaw l-awtorizzazzjoni tagħha. Għalhekk, huwa xieraq li jiġu emendati l-ispeċifikazzjonijiet tal-ikel ġdid “iż-żejt taż-żerriegħa tal-kosbor mill-Coriandrum sativum” fil-livell propost għal valur saponifikabbli.
                  
               
                     (9)
                  
                  
                     L-informazzjoni mogħtija fl-applikazzjoni tagħti biżżejjed raġunijiet biex jiġi stabbilit li l-bidliet proposti fl-ispeċifikazzjonijiet tal-ikel ġdid “iż-żejt taż-żerriegħa tal-kosbor mill-Coriandrum sativum” jikkonformaw mal-Artikolu 12 tar-Regolament (UE) 2015/2283.
                  
               
                     (10)
                  
                  
                     Għaldaqstant, jenħtieġ li l-Anness tar-Regolament ta' Implimentazzjoni (UE) 2017/2470 jiġi emendat skont dan.
                  
               
                     (11)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DAN IR-REGOLAMENT:
         
            Artikolu 1
            L-entrata fil-lista tal-Unjoni ta' ikel ġdid awtorizzat, kif previst fl-Artikolu 6 tar-Regolament (UE) 2015/2283 u inkluża fir-Regolament ta' Implimentazzjoni (UE) 2017/2470, li tirreferi għall-ikel ġdid “iż-żejt taż-żerriegħa tal-kosbor mill-Coriandrum sativum”, hija emendata kif speċifikat fl-Anness ta' dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-20 ta' Marzu 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 327, 11.12.2015, p. 1.
         
            (2)  Ir-Regolament ta' Implimentazzjoni tal-Kummissjoni (UE) 2017/2470 tal-20 ta' Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid (ĠU L 351, 30.12.2017, p. 72).
         
            (3)  Id-Deċiżjoni ta' Implimentazzjoni tal-Kummissjoni 2014/155/UE tad-19 ta' Marzu 2014 li tawtorizza t-tqegħid fis-suq taż-żejt taż-żerriegħa tal-kosbor bħala ingredjent tal-ikel ġdid skont ir-Regolament (KE) Nru 258/97 tal-Parlament Ewropew u tal-Kunsill (ĠU L 85, 21.3.2014, p. 13).
         
            (4)  Ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar l-ikel il-ġdid u l-ingredjenti ġodda tal-ikel (ĠU L 43, 14.2.1997, p. 1).
      
      
         
            ANNESS
            L-entrata għaż-“żejt taż-żerriegħa tal-kosbor mill-Coriandrum sativum” fit-Tabella 2 (Speċifikazzjonijiet) tal-Anness tar-Regolament ta' Implimentazzjoni (UE) 2017/2470 hija sostitwita b'dan li ġej:
            
               
                           L-Ikel il-Ġdid Awtorizzat
                        
                        
                           Speċifikazzjonijiet
                        
                     
                           “Żejt taż-żerrieg ħa tal-kosbor mill-
                              
                                 Coriandrum sativum
                              
                           
                        
                        
                           
                              Deskrizzjoni/Definizzjoni:
                           
                           Iż-żejt taż-żerriegħa tal-kosbor huwa żejt li fih il-gliċeridi ta' aċidi xaħmin u li huwa prodott miż-żrieragħ tax-xitla tal-kosbor Coriandrum sativum L.
                           Kulur isfar ħafif; togħma xejn partikolari.
                           Nru CAS: 8008-52-4
                           Kompożizzjoni tal-aċidi xaħmin:
                           
                                        
                                    
                                    
                                       Aċidu palmitiku (C16:0): 2-5 %
                                    
                                 
                                        
                                    
                                    
                                       Aċidu steariku (C18:0): < 1,5 %
                                    
                                 
                                        
                                    
                                    
                                       Aċidu petroseliniku (cis-C18:1(n-12)): 60-75 %
                                    
                                 
                                        
                                    
                                    
                                       Aċidu olejku (cis-C18:1(n-9)): 8-15 %
                                    
                                 
                                        
                                    
                                    
                                       Aċidu linolejku (C18:2) 12-19 %
                                    
                                 
                                        
                                    
                                    
                                       α-Aċidu linoleniku (C18:3): < 1,0 %
                                    
                                 
                                        
                                    
                                    
                                       Aċidi xaħmin trans: ≤ 1,0 %
                                    
                                 
                              Purità:
                           
                           L-indiċi refrattiv (20 °C): 1,466-1,474
                           Valur tal-aċidu: ≤ 2,5 mg KOH/g
                           Valur tal-perossidu (PV): ≤ 5,0 meq/kg
                           Valur tal-jodju: 88-110 unitajiet
                           Valur tas-saponifikazzjoni: 179-200 mg KOH/g
                           Materjal insaponifikabbli: ≤ 15 g/kg”